Øvsttunsenteret

Øvsttunsenteret er en barnevernsinstitusjon på Øvsttun i Fana bydel i Bergen kommune. Senteret ligger i tidligere Øvsttun skole.

Skolen ble startet som en internatskole for elever på ungdomstrinnet med adferdsvansker. Bygningen er fra 1961, tegnet av John Johannesen. Fra 1961 til 1969 hadde skolen bare jenteklasser, og frem til 1982 hadde den blandingsklasser. Fra 1982 til 1992 var det bare gutteklasser her.

I 1992 overtok staten skolen og den ble lagt under barnevernet. Øvsttunsenteret har i dag 16 plasser for ungdom med store adferdsvansker på grunn av rus, kriminalitet eller vold, samt 81 ansatte. Senteret har også en enebolig på Smørås.

Kilder

Barn
Etableringer i 1961
Fana
Ungdomsskoler i Bergen